На основу чл. 18. и 19. Закона о јавном информисању и медијима (''Службени гласник РС'', бр.83/14, 58/15 и 12/16 – аутентично тумачење), члана 8. став 1. и 2. Закона о контроли државне помоћи (''Сл. гласник РС'', бр. 73/19), Уредбе о правилима и условима за доделу помоћи мале вредности (de minimis помоћи) (''Службени гласник РС'' бр. 23/21),Правилника о суфинансирању пројеката за остваривање јавног интереса у области јавног информисања („Службени гласник РС“ број: 16/16 и 8/17), Одлуке о буџету општине Мионица за 2022. годину („Службени гласник општине Мионица“, бр.19/2021) и Одлуке о расписивању Конкурса за суфинансирање пројекта производње медијских садржаја из области јавног информисања на територији Општине Мионица у 2022 години број: 06-5-1 од 26.01.2022 године, Општинско веће општине Мионица расписује

**К О Н К У Р С**

**за суфинансирање пројеката производње медијских садржаја из области јавног информисања на територији општине Мионица у 2022. години**

**НАМЕНА СРЕДСТАВА И ИЗНОС**

Конкурс се расписује ради суфинансирања производње медијских садржаја из области јавног информисања који доприносе истинитом, непристрасном, правовременом и потпуном информисању свих грађана општине Мионица, заштите и развоја људских права и демократије, унапређивања правне и социјалне државе, слободног развоја личности и заштите деце и младих, развоја културног и уметничког стваралаштва, развоја образовања, укључујући и медијску писменост као део образовног система, развоја науке, спорта и физичке културе, као и заштите животне средине и здравља људи.

Середства за суфинансирање пројеката производње медијских садржаја из области јавног информисања на територији општине Мионица у 2022. години, опредељена су Одлуком о буџету општине Мионица за 2022. годину („Службени гласник општине Мионица“, бр. 19/2021) у износу од 2.000.000,00 динара.

Најмањи износ средстава који се може одобрити по пројекту износи 10.000,00 динара, а највећи износ средстава који може се одобрити по пројекту износи 1.000.000,00 динара.

Учесник конкурса за суфинансирање пројеката производње медијских садржаја за штампане медије, радио, интернет медије и новинске агенције може поднети захтев за суфинансирање највише 80% вредности пројекта.

Учесник конкурса за суфинансирање пројекта производње медијских садржаја за телевизију, може поднети захтев за суфинансирање највише до 50% вредности пројекта.

Пројектима који се реализују путем штампаних медија, на радију и интернет порталима, телевизији средства ће се додељивати у складу са Уредбом о правилима и условима за доделу помоћи мале вредности (de minimis помоћи) (''Службени гласник РС'' бр. 23/21).

**ПРАВО УЧЕШЋА НА КОНКУРСУ**

Право учешћа на конкурсу има:

1. издавач медија који је уписан у Регистар медија, који се води у Агенцији за привредне регистре;
2. правно лице, односно предузетник, који се бави производњом медијских садржаја и који има доказ да ће суфинансирани медијски садржај бити реализован путем медија који је уписан у Регистар медија.

Право учешћа на конкурс немају:

1. издавачи који се финансирају из јавних прихода:
2. лица која су у претходном периоду добила средства намењена пројектном суфинансирању, а нису у уговором предвиђеном року и прописаној форми поднела наративни извештај и лица за која се утврди да су средства ненаменски трошила.

Учесник конкурса може конкурисати само са једним пројектом на једном конкурсу. Ако је учесник конкурса издавач више медија, може на конкурсу учествовати са једним пројектом за сваки медиј.

Пројекат, у смислу Закона, подразумева заокружену програмску целину или део целине (жанровски и временски) којом се доприноси остваривању јавног интереса у области јавног информисања.

Учесник конкурса који је у текућој календарској години већ користио средства намењена пројектном суфинансирању у области јавног информисања на републичком, покрајинском или локалном нивоу, може учествовати на конкурсу за суфинансирање истог пројекта само још једном у тој години и то у износу који, уз средства која је већ добио, не прелази 80% вредности пројекта за суфинансирање пројеката производње медијских садржаја за штампане медије, радио, интернет медије и новинске агенције, односно 50% вредности пројекта за суфинансирање пројеката производње медијских садржаја за телевизију.

**КРИТЕРИЈУМИ ЗА ОЦЕНУ ПРОЈЕКАТА**

Критеријуми на основу којих ће се оцењивати пројекти пријављени на конкурс су:

1) мера у којој је предложена пројектна активност подобна да оствари јавни интерес у области јавног информисања;

2) мера пружања веће гаранције привржености професионалним и етичким медијским стандардима.

На основу критеријума из става 1. тачка 1) овог члана, посебно се оцењује:

1. Значај пројекта са становишта:

* остваривања јавног интереса у области јавног информисања;
* остваривање намене конкурса;
* усклађености пројекта са реалним проблемима, потребама и приоритетима циљних група;
* идентификованих и јасно дефинисаних потреба циљних група;
* заступљеност и иновативног елемента у пројекту и новинарско истраживачког приступа.

1. Утицај и изводљивост са становишта:

* усклађености планираних активности са циљевима, очекиваним резултатима и потребама циљних група;
* степена утицаја пројекта на квалитет информисања циљне групе;
* мерљивост и индикатора који омогућавају праћење реализације пројекта;
* разрађености и изводљивости плана реализације пројекта;
* степена развојне и финансијске одрживости пројекта (позитивни ефекти пројекта настављају се након што се оконча подршка).

1. Капацитети са становишта:

* степена организационих и управљачких способности предлагача пројекта;
* неопходних ресурса за реализацију пројекта;
* стручних и професионалних референци предлагача пројекта, које одговарају предложеним циљевима и активностима пројекта.

1. Буџет и оправданост трошкова са становишта:

* прецизности и разрађености буџета пројекта, који показује усклађеност предвиђеног трошка са пројектним активностима;
* економске оправданости предлога буџета у односу на циљ и пројектне активности.

На основу критеријума из става 1. тачка 2) овог члана посебно се оцењује:

1. да ли су учеснику конкурса изречене мере од стране државних органа, регулаторних тела или тела саморегулације у последњих годину дана, због кршења професионалних и етичких стандарда (податке прибавља стручна службa од Регулаторног тела за елeктронске медије, за електронске медије, а од Савета за штампу, за штампане и онлајн медије);

2. доказ о томе да су након изрицања казни или мера предузете активности које гарантују да се сличан случај неће поновити.

Посебно се оцењује:

1. доступност (покривеност фреквенцијом и дистрибуција) медијских садржаја већег броја корисника на територији општине Мионица,

2. оригиналност и значај пројекта за кориснике услуга.

Ближи критеријуми за оцењивање пројеката су:

* 1. да је пројекат од посебног значаја за информисање становништва на територији општине Мионица
  2. мера у којој пројекат доприноси очувању националног и културног идентитета и језика
  3. актуелност теме и доступност већем броју корисника
  4. мера у којој пројекат доприноси бољој информисаности особа са инвалидитетом и припадника националних мањина
  5. мера у којој предложени пројекат доприноси унапређењу положаја и равноправности одређених друштвених група
  6. мера у којој пројекат доприноси унапређењу медијске писмености

**Напомена:** Информисање о раду органа општине Мионица није део јавног интереса.

**ДОКУМЕНТАЦИЈА**

Учесник конкурса је обавезан да попуњен Образац 1. (пријава за пројектно финансирање из области јавног информисања и буџет пројекта) за учешће на Конкурсу достави у 2 примерка.

Образац 1. (пријава за пројектно финансирање из области јавног информисања и буџет пројекта) преузима са сајта општине Мионица [www.mionica.rs](http://www.mionica.rs/).

Учесник Конкурса је обавезан да приложи и копије следећих докумената у једном примерку:

1. решење о регистрацији правног лица или предузетника у Агенцији за привредне регистре;
2. оверена изјава - сагласност медија (или више њих)да ће програмски садржај бити емитован-објављен у том медију (обавезно само за правна лица и предузетнике регистроване за продукцију телевизијског и радијског програма);
3. решење о регистарцији из Регистра медија односно Регистра јавних гласила у Агенцији за привредне регистре;
4. дозвола за емитовање радио или ТВ програма издата од Регулаторног тела за електронске медије;
5. потврда НБС да удружење нема евидентиране основе и налоге о принудној наплати;
6. визуелни приказ предложеног медијског садржаја (трајлер, примерак новина, џингл и сл.);
7. потписана изјава учесника на Конкурсу о томе да ли је учеснику за исти пројекат већ додељена помоћ мале вредности ( de minimis) у текућој фискалној години и у претходне две фисклане године, односно државна помоћ у текућој фискланој години и по ком основу, за штампане медије, радио, интернет медије и новинске агенције;
8. потписана изјава учесника на конкурсу о томе да ли је учеснику за исти пројекат већ додељена државна помоћ у текућој фискланој години и по ком основу за производњу медијских садржаја.

**РОКОВИ**

Пријаве се подносе у року од 15 дана од дана објављивања Конкурса у листу „Напред“.

Датум објављивања Конкурса у листу „Напред“ биће објављен на сајту Општине Мионица.

Одлука о расподели средстава доноси се најкасније у року од 90 дана од дана закључивања конкурса.

Корисник средстава је дужан да наративни и финансијски извештај о реализацији утрошених средстава достави до 15.01.2023. године.

Наративни и финансијски извештај подноси се на Обрасцу 2 који се преузима са сајта општине Мионица.

**ПОЗИВ ЗА УЧЕШЋЕ У РАДУ КОМИСИЈЕ**

Позивамо новинарска и медијска удружења, регистрована најмање три године пре датума расписивања Конкурса да предложе чланове конкурсне комисије као и медијске стручњаке заинтересоване за учешће у раду Комисије да се писаним путем обрате Општинској управи Мионица. Уз предлог за чланове комисије доставити професионалну биографију. Предлоге слати у року од 15 дана од дана објављивања конкурса.

Предложена лица не смеју бити у сукобу интереса нити обављати јавну функцију у складу са правилима о борби против корупције.

**ОПШТЕ ИНФОРМАЦИЈЕ**

Конкурс и Образац за пријаву објављују се на сајту Општине Мионица [www.mionica.rs](http://www.mionica.rs/) , где су видљиви и доступани јавности за све време трајања Конкурса.

Пријаве пројеката слати на адресу: Општина Мионица, ул. Војводе Мишића бр. 30, 14242 Мионица са назнаком: ''За Конкурс за суфинасирање пројеката производње медијских садржаја из области јавног информисања на територији општине Мионица у 2022 години''.

Конкурсни материјал се не враћа.

Пријаве које стигну ван прописаног рока или на погрешном обрасцу, неће бити разматране.

Решење о суфинансирању пројекта по расписаном конкурсу, биће објављено на сајту општине Мионица [www.mionica.rs](http://www.mionica.rs/) и достављено свим учесницима конкурса у електронској форми.

На све обавезе које нису наведене у овом Конкурсу, примењиваће се одговарајуће одредбе Закона о јавном информисању и медијима и Правилника о суфинансирању пројеката за остваривање јавног интереса у области јавног информисања.

Додатне информације се могу добити радним данима од 10 до 12 часова на телефон: 014-3422-020 локал 139.

**ЗАШТИТА ПОДАТАКА О ЛИЧНОСТИ**

Сви подаци о личности који буду достављени Комисији за спровођење поступка расписивања конкурса за суфинансирање пројекта производње медијских садржаја из области јавног информисања за 2022. годину биће обрађивани искључиво у сврху учешћа у јавном позиву, а у складу са Законом о заштити података о личности.

Приступ личним подацима имаће само овлашћена лица Комисије која су обавезана на чување поверљивости података о личности и неће их откривати трећој страни осим ако је то неопходно у сврху контроле поступка спровођења јавног позива или ревизије.

Комисија за спровођење поступка расписивања конкурса за суфинансирање пројекта производње медијских садржаја из области јавног информисања за 2022. годину чуваће податке о личности у року предвиђеним законом уз примену одговарајућих техничких, организационих и кадровских мера.

Лица чији се подаци обрађују имају право на приступ, исправку и брисање својих података, право на ограничење обраде својих података, права на приговор и право на притужбу Поверенику за информације од јавног значаја и заштиту података о личности.

За учешће на јавном позиву, Ваша је законска обавеза да нам дате Ваше личне податке, тачне и потпуне.

У супротном нећете моћи да остварите Ваше право учешћа.

**ОПШТИНСКО ВЕЋЕ ОПШТИНЕ**

**МИОНИЦА**

**Број:06-5-1-1/2022**